El xenoma del virus ta formáu por una sola cadena d'ARN, polo que se clasifica como ARN monocatenariu positivu. La so secuencia xenética aisllóse dende una amuesa d'un paciente afectáu por neumonía na ciudá china de Wuhan. Foi deteutáu per primer vegada n'avientu de 2019. Nun se conoz el mecanismu exautu de tresmisión, pero se cree que pue producise'l contaxu d'una persona a otra per aciu de les gotes de saliva espulsaes al traviés de la tos y l'estorníu. Pue provocar enfermedá respiratoria aguda y neumonía grave n'humanos.